57. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΚΑΙ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ.35964/173 της 2/8 Ιουν. 1967  (ΦΕΚ Β΄ 379) Περί καθορισμού της συνθέσεως του Διοικητικού Συμβουλίου του Ε.Ο.Τ. Έχοντες υπ’ όψιν: 1)Τας διατάξεις του Νόμ. 1624/1951 «περί κυρώσεως, συμπληρώσεως και τροποποιήσεως του Α.Ν. 1565/1950 «περί συστάσεως του Ελληνικού Οργανισμού Τουρισμού». 2)Την διάταξιν του άρθρ. 5 Ν.Δ. 4109/1960 «περί τροποποιήσεως και συμπληρώσεως της περί του Ελληνικού Οργανισμού Τουρισμού νομοθεσίας και άλλων τινών διατάξεων». 3)Τας διατάξεις του άρθρ. 2 Α.Ν. 4/1967 «περί αποκαταστάσεως ευρυθμίας εις την λειτουργίαν των Δημοσίων Υπηρεσιών και Νομικών Προσώπων Δημοσίου Δικαίου, Οργανισμών κλπ.», ως αύται ετροποποιήθησαν δια του άρθρ. 1 του Α.Ν. 19/1967 «περί τροποποιήσεως, συμπληρώσεως κλπ. Α.Ν. υπ’ αριθ. 4/1967», αποφασίζομεν: Ορίζομεν τα μέλη του Διοικητικού Συμβουλίου του Ελληνικού Οργανισμού Τουρισμού εις 5. Εξ αυτών τα τέσσαρα επιλεγόμενα παρά του Υπουργού Προεδρίας Κυβερνήσεως θα είναι πρόσωπα ειδικά περί τα θέματα του Τουρισμού και το πέμπτον ο Γενικός Γραμματεύς του Ε.Ο.Τ. Η παρούσα δημοσιευθήτω δια της Εφημερίδος της Κυβερνήσεως. 